तेजस्वी यादव का नीतीश पर निशाना: मेरे चाचा गांधी, लोहिया और जेपी को छोड़ अब भागवत, PM मोदी और शाह के बने चेले  
तेजस्वी यादव ने साधा नीतीश कुमार पर निशाना
कहा- जेपी, गांधी और लोहिया को भूल गए चाचा
'कुर्सी के लालच में PM, शाह और भागवत के बने चेले'
इससे पहले तेजस्वी यादव ने नीतीश कुमार पर सृजन घोटाले के जरिए निशाना साधा था. तेजस्वी ने कहा था कि सृजन घोटाला से खुद को बचाने के लिए वह भाजपा और सीबीआई से डरकर पलंग के नीचे दुबके हुए हैं. इसके साथ ही उन्होंने सीबीआई को भारतीय जनता पार्टी का सहयोगी भी बताया है. सोमवार को ट्वीट करते हुए तेजस्वी ने कहा था, 'नीतीश कुमार जी सृजन घोटाले में अपनी गर्दन बचाने के लिए भाजपा और उसके सहयोगी सीबीआई के डर से चादर ओढ़कर पलंग के नीचे दुबके हुए है और ऊपर से पलंग को कंबल से ढकवा दिया है. हमारे चाचा जी इतने अधिक डरे हुए है कि अपनी पार्टी में पदाधिकारी भी अमित शाह की हरी झंडी मिलने के बाद ही बना रहे है.'
मेरे चाचा नीतीश कुमार जी गांधी, लोहिया और जेपी को छोड़ अब मोहन भागवत, नरेंद्र मोदी और अमित शाह के चेले बन गए हैं।
कुर्सी के लालच में संविधान और समाजवाद को भूल फ़ासीवाद और सम्प्रदायवाद को अपना लिया है। संवैधानिक संस्थाओं को ख़त्म करने में वो निरंतर BJP का सहयोग कर रहे है।
तेजस्वी यादव समय-समय पर नीतीश कुमार पर टि्वटर और भाषणों के जरिए निशाने साधते रहे हैं. हालही बिहार में बिगड़ती कानून-व्यवस्था पर विपक्ष के नेता और राजद नेता तेजस्वी यादव ने सीएम को पत्र लिखा है और इस पर कुछ कदम उठाने की अपील की है. तेजस्वी यादव ने लेटर ट्वीट किया और लिखा- बिहार में बिगड़ती कानून-व्यवस्था को लेकर मेरा पत्र. 'क्राइम प्रिवेंशन 'के बजाय बिहार के सीएम आपराधिक संरक्षण में हैं. सीएम की भूमिका जनता की सुरक्षा की रक्षा करने की है, मगर दुर्भाग्य से, वह इस मुख्य कार्य को भूलते जा रहे हैं.'